สำนักชลประทานที่ 5 ฝ่ายบริหารและจัดการน้ำ โทรสาร. 0-4212-1153

มิถุนายน 2557

รายงานตัวชี้วัดตามคำรับรองการปฎิบัติราชการ เงินทุนหมุนเวียนเพื่อการชลประทาน ประจำปี 2557

เรียน ผอคป. , ผอ.คบ. ในเขตสำนักชลประทานที่ 5 , ผอ.ศร.ภูพาน , ผอ.คส.ชป.5 ผ่าน ผบร.ชป.5

ตามบันทึก ที่ สชป(ฝจน)5.03/53 ลงวันที่ 21 พฤษภาคม 2557 เรื่อง คำรับรองการปฎิบัติราชการเงินทุนหมุนเวียนเพื่อการชลประทาน ประจำปีบัญชี 2557 โดย ผส.ชป.5 ได้ทำบันทึกข้อตกลงการประเมินผลการดำเนินงานของเงินทุนหมุนเวียนเพื่อการชลประทานกับ อธช. โดยมีเป้าหมายผลการดำเนินงานและมีตัวชี้วัดที่หน่วยงานของท่านต้องรับผิดชอบในการดำเนินงาน

ดังนั้นเพื่อให้การดำเนินงานตามตัวชี้วัดเงินทุนหมุนเวียนเพื่อการชลประทาน ที่เกี่ยวข้องกับหน่วยงานของท่านเป็นไปตามเป้าหมายที่กำหนด จึงขอให้ดำเนินการดังนี้

1. แจ้งรายชื่อผู้ประสานงานที่มอบหมายให้รับผิดชอบในการติดตามตัวชี้วัด จำนวน 1 คน พร้อมเบอร์โทรศัพท์ที่สามารถติดต่อได้
2. กำกับ ดูแล และเร่งรัดผู้รับผิดชอบให้ดำเนินการเป็นไปตามแผนและเป้าหมายที่กำหนด
3. ให้รายงานผลการดำเนินงานตามตัวชี้วัด ภายในวันที่ 3 ของเดือนถัดไป

โดยจัดส่งให้ฝ่ายบริหารและจัดการน้ำ ส่วนบริหารและจัดการน้ำ สำนักชลประทานที่ 5 email: wamab05@gmail.com สำหรับเดือน มิ.ย. 2557 ขอให้รายงานภายในวันที่ 13 มิ.ย. 2557 และในเดือนถัดไป ให้รายงานตามแผนติดตามปกติ เพื่อที่จะได้รายงานกลุ่มเงินทุนหมุนเวียนเพื่อการชลประทานดำเนินการต่อไป ทั้งนี้ รายละเอียดตัวชี้วัด คำรับรองการปฎิบัติราชการ แบบฟอร์มการรายงาน สามารถดูได้จาก http://www.rid5.net หัวข้อ เอกสารดาวน์โหลด เรื่อง คำรับรองเงินทุนหมุนเวียน ปี 2557

จึงเรียนมาเพื่อโปรดดำเนินการ

(นายพิชัย สุวรรณโคตร)

วิศวกรชลประทานชำนาญการ